Fretum Drakeanum
Fretum Drakeanum est corpus aquae inter australem Americae Australis apicem prope Hornanum Caput, Tsiliam, et Insulas Aemodas Australes Antarcticae. australem et occidentalem Oceani Atlantici partem (Mare Scotianum) cum meridianam et orientalem Oceani Pacifici partem conectit, et in Oceanum Australem extenditur.

Historia 
Fretum suum nomen ex Francisco Dracone Equite, pirata saeculi sexti decimi, deducit; cuius sola navis praedatoria reliqua, Freto Magellanico transito, procul ad australem Septembri 1578 vento adacta est. Hic casus apertam inter oceanos Atlanticum et Pacificum coniunctionem subiecit.

Anno autem 1525, nautae Francisci de Hoces navigatoris Hispanici, ad australem ab aditu Freti Magellanici vento adacti, crediderant eos finem terrae vidisse et hic casus ut videtur hoc transitum subiecerat. Qua pro causa, nonnulli historici Hispanici, Americani Latini, aliique fontes fretum Hispanice Mar de Hoces appellant.
 
Primus transitus Europaeus per fretum notus fuit navigatio anno 1616 Eendracht, navis Nederlandicae, praefecto Gulielmo Schouten navigatore Nederlandico duce, qui eodem tempore Hornanum Caput nominavit.

Notae

 

 Canalis Beagle
 García de Nodal
 Fretum Magellanum

Nexus externi

De bathymetria freti,
Fabula personalis de transitu freti,
Imago verticis in freto,
 

Freta Antarcticae
Freta Argentinae
Freta Chiliae
Freta Oceani Atlantici
Freta Oceani Pacifici
Terra Ignium